Adomas nori būti žmogumi

Adomas nori būti žmogumi () – 1959 m. Lietuvos kino studijoje pagal Vytauto Sirijos Giros apysaką „Buenos Aires“ sukurtas meninis filmas. Nespalvotas. Trukmė: 81 min.

 Kūrybinė grupė 
 Scenarijaus autoriai – Vytautas Sirijos Gira, Vytautas Žalakevičius
 Režisierius statytojas – Vytautas Žalakevičius
 Antrasis režisierius – Vaclovas Blėdis
 Operatorius statytojas – Algimantas Mockus
 Antrasis operatorius – Algirdas Šimkus
 Kompozitorius – Eduardas Balsys
 Dailininkas statytojas – Algirdas Ničius
 Kostiumų dailininkas – Viktorija Bimbaitė

 Vaidina 
 Vytautas Puodžiukaitis - Adomas
 Audronė Bajerčiūtė - Liucė
 Stasys Petronaitis - Petras
 Valerijonas Derkintis - Petro tėvas
 Juozas Miltinis - kapitonas
 Vaclovas Blėdis - „Amerikonas“
 Donatas Banionis - Dausa
 Dana Rutkutė - blondinė
 Janina Rudzinskaitė - Liucės teta
 Bronius Babkauskas - „Tipas“ Algimantas Masiulis - kelneris
 Vaclovas Muraška - valstietis
 A. Atkočiūnas
 Algimantas Kundelis
 Vlada Mikštaitė
 Romualdas Tumpa
 Viktorija Vadopolaitė
 T. Vejlaminova
 Kazys Vitkus
 Algimantas Voščikas
 Eugenija Šulgaitė

 Turinys 
Po tarpukario Kauną šlaistosi jaunuolis Adomas – besiglaudžiantis senoje baržoje, neprivalgantis, besiklausantis jos keistuolio kapitono skeptiškų fantazijų.

Kartą per atsitiktinumą Adomui pavyksta įsidarbinti pasiuntinuku emigracijos biure „Alfa“. Vaikinui nesvarbios biuro viršininko Dausos, jo bendrininko, praminto „Amerikonu“, suktybės, jis turi duonos kąsnį ir svajoja išvažiuoti drauge su pamilta mergina Liuce į kokį egzotišką užjūrio miestą. Bet Liucė patinka ir pagyvenusiam „Amerikonui“, ketinančiam jai užrašyti savo restoraną, ir Dausai, kuris, palikęs biurą, aibes skolų ir potencialių emigrantų, neria su nesusivokiančia mergina į užsienį.

Kapitonas irgi įsipainiojo į aferą su baržos draudimu, ir pats padėjo galvą Nemuno dugne. Nelaimėlis Adomas lieka tarsi išeities taške: šįsyk jį dar priglaus šlubis uosto sargas, bet šiaip jau herojaus ateitis – visai miglota.http://www.obuolys.lt/kinozona/filmas/13808-adomas-nori-buti-zmogumi.html 

 Apdovanojimai 
 1959 m. – I Pabaltijo ir Baltarusijos kino festivalio Vilniuje pereinamasis „Didžiojo Gintaro“ prizas;
 1960 m. – III-jo sąjunginio kino festivalio Minske antroji premija – operatoriui A. Mockui, antroji premija – dailininkui A. Ničiui;
 1962 m. LTSR valstybinė premija V. Žalakevičiui ir A. Mockui už filmus „Adomas nori būti žmogumi“ ir „Gyvieji didvyriai“.

 Šaltiniai 

 Nuorodos 
 Ištrauka iš kino filmo (video)

Kategorija:1959 filmai
Adomas nori būti žmogumi